Milli Həmrəylik Partiyası

Milli Həmrəylik Partiyası və ya qısaca MHP — 1992-ci ildə Demokratik Azərbaycan Dünyası Partiyası adı ilə Məmməd Əlizadə tərəfindən yaradılan, 2020-ci ildə adı Milli Həmrəylik Partiyası olaraq dəyişdirilən, 2023-cü ildə özünü buraxmış siyasi partiya. Sədri Əlisahib Hüseynovdur.

 Tarixçə 

 Demokratik Azərbaycan Dünyası Partiyası (1992–2020) 
2008-ci ilin sentyabr ayının 23-də Böyük Millət Partiyası DADP-a birləşmiş, BMP sədri Samir Adıgözəlli DADP sədr müavini təyin edilmişdir, lakin 2009-cu ildə partiya daxili münasibətlər gərginləşmiş, Samir Adıgözəlli istefa verərək BMP-ni bərpa edib.

2013-cü ildə prezident seçkilərində namizəd qalmaqalı səbəbilə növbədənkənar qurultay keçirilmiş və bu qurultay partiyanı iki qola bölmüşdür :
 Fatma Əliyeva sədrliyində
 Əlisahib Hüseynov sədrliyində

2014-cü ildə Fatma Əliyevanın sədrlik etdiyi qol dağılmış və üzvləri Əlisahib Hüseynovun sədrlik etdiyi partiyaya birləşmişdir.

 Milli Həmrəylik Partiyası (2020–2023) 
23 avqust 2020-ci ildə DADP-ın VI (onlayn) qurultayında partiyanın adı Milli Həmrəylik Partiyası olaraq dəyişdirildi. Partiya sədri isə yenidən Əlisahib Hüseynov seçildi.

9 iyun 2023-cü ildə Milli Həmrəylik Partiyası özünü buraxdığı haqda bəyanat yaymışdır.

 Rəhbərlik 
Partiyanın qurucusu və ilk sədri Məmməd Əlizadə olmuşdur. Məmməd Əlizadə 22 iyun 2012-ci ildə vəzifəsindən istefa vermiş, sədr səlahiyyətləri isə müvəqqəti olaraq Mirkazım Seyidova həvalə olunmuşdur. Mirkazım Seyidov 15 gün partiyaya sədrlik etmişdir. 2013-cü ildən partiyanın sədri Əlisahib Hüseynovdur.

 Seçkilərdə 
2008-ci il prezident seçkilərində partiya namizəd İlham Əliyevi dəstəkləyib. 2005-ci il parlament seçkilərində 57 namizəd irəli sürülsə də, bunlardan heç biri seçilməyib. 2009-cu il bələdiyyə seçkilərində 300 nəfər namizədliyini versə də, bələdiyyə üzvlüyünə 3 nəfər seçilib.

2013-cü ildə partiya prezidentliyə Mehriban Əliyevanın namizədliyini irəli sürmək təşəbbüsü ilə çıxış etsə də, daha sonra İlham Əliyevin namizədliyini dəstəkləmişdir.

 Parlament 
SeçkiSədrMajoritarProporsionalCəmiSəs%MandatSəs%Mandat1995 Məmməd Əlizadə     2000     0.262005    2010 11 110 0.46 2015 Əlisahib Hüseynov  3 230 0.112020     

 Bələdiyyə 
 Seçki Sədr Səs Bələdiyyə üzvü # % ± 1999 Məmməd Əlizadə  2004  2009 2014 Əlisahib Hüseynov  2019 

 Qeydlər 

 İstinadlar 

 Mənbə 
 Tahirə Allahyarova, Fərhad Məmmədov. Azərbaycanda siyasi partiyalar: seçkidən seçkiyə. Azərbaycan Respublikasının Prezidenti yanında Strateji Araşdırmalar Mərkəzi. Bakı: 2010, səh. 130–131.

Kateqoriya:Azərbaycandakı siyasi partiyalar
Kateqoriya:1992-ci ildə yarananlar
Kateqoriya:2023-cü ildə ləğv olunan siyasi partiyalar